GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 022-05/20-01/26**

**URBROJ: 2186/03-02-20-3**

**Cestica, 03.09.2020.**

Na temelju članka 4. Odluke o javnim priznanjima Općine Cestica ("Službeni vjesnik Varaždinske županije" broj 29/2014) i članka 30. Statuta Općine Cestica ("Službeni vjesnik Varaždinske županije" broj 17/18 i 11/20), Općinsko vijeće Općine Cestica na svojoj 19. sjednici održanoj dana 03. rujna 2020. godine, donosi

**O D L U K U**

**o dodjeli javnih priznanja Općine Cestica u 2020. godini**

Članak 1.

Ovom Odlukom Općina Cestica dodjeljuje u 2020. godini javna priznanja i to:

* Nagradu Općine Cestica,
* Plaketu Općine Cestica,

Članak 2.

**Nagrada Općine Cestica dodjeljuje se:**

* **Udomiteljskim obiteljima: Ružice Hutinski, Darinke Dežmarić, Ljubice Veršić i Danijele Malčec**

za osobite uspjehe u razvoju društvenih odnosa i unapređenje djelatnosti iz područja socijalne skrbi (udomljavanje djece) na području općine Cestica

* **Petru Juršiću,** za osobite zasluge u sportu i promociji Općine Cestica u Hrvatskoj i inozemstvu
* **Jeleni Milec,** za osobite zasluge u razvoju društvenog i kulturnog života te očuvanje kulturne baštine na području općine Cestica

Članak 3.

**Plaketa Općine Cestica dodjeljuje se**:

* **DVD - u Gornje Vratno,** za 100 godina djelovanja i rada društva teza osobite uspjehe u razvoju društvenih odnosa, zaštite od požara i civilne zaštite, posebno značajnih za općinu Cestica

Članak 4.

Javna priznanja uručiti će se na svečanoj sjednici Općinskog vijeća, povodom obilježavanja Dana Općine Cestica, 11. rujna 2020. godine.

Članak 5.

Ova Odluka stupa na snagu prvog dana od dana objave u "Službenom vjesniku Varaždinske županije".

Predsjednik Općinskog vijeća

Darko Majhen, mag.pol.